**„AZUSA UTCAI” ÉBREDÉS**

*Mi lenne, ha ma megkaphatnád ugyanazt a kenetet, mely William Seymour-on volt? Aki a nagy ébredés úttörője és az Azusa utcai ébredés atyja volt. Mi lenne, ha ugyanazok az emberek, akik az 1900-as években megtapasztalták ezt az ébredést, rád tehetnék a kezeiket megerősítve téged, hogy a természetfölöttiben járj? Készülj föl, mert ez igenis lehetséges! Tommy Welchel az Azusa utcai ébredés utolsó élő láncszeme, aki egyike volt azoknak a fiataloknak, akik megtapasztalták Istennek ezt a hatalmas kiáradását. Saját kezüleg feljegyezte az Azusa utcai ébredés csodáit azok szemtanúinak elmondása alapján. Akik hallják ezeket a csodákat, maguk is megtapasztalnak természetfölötti gyógyulásokat, amint hallják, vagy olvassák a sok erőteljes bizonyságot az Azusa utcai ébredésből. Természetfölötti hitre jutnak emberek arra, hogy Isten képes a lehetetlent is megtenni! Sőt, másokért is imádkoznak hitük felszabadítása után, akik szintén meggyógyulnak! Az ötvenes években édesanyám elcipelt az ébredési alkalmakra és saját szemeimmel láttam a csodákat. Ő ugyanaz az Isten ma is, sőt! Ugyanolyan ébredés fog most is történni, csak még nagyobb, mint ami volt az Azusa utcán! Igenis hiszem ezt!
Most megkaphatod ugyanazt a kenet-átadást, impartációt, mely ott volt az Azusa utcán, ahol természetfölötti kiáradás volt a Mennyből, melyet Tommy Welchel megkapott már gyermekként, ahol benne volt az Azusa utcai ébredésben! Hiszem, hogy te magad is képes leszel azokban a nagyobb csodákban járni, mert ha Isten használni tudta Tommyt, és azokat az Azusa utcai embereket, hogy ébredés jöjjön, akkor téged is használni fog!*

**SID**: Helló. Sid Roth vagyok. Üdvözöllek! Üdvözöllek világomban, ahol a természetfölötti a természetes! Mai vendégem az utolsó élő láncszeme Amerika történelme legnagyobb ébredésének, mely valaha volt, és azt mondja, hogy még annál is nagyobb ébredés jön! Had mondjam el mi is történt az „Azusa utcai” ébredésben. Ő csupán megosztja másokkal azokat a sztorikat, amikor valakinek egy hiányzó végtagja, például egyik lába kinő, vagy ha egyik lába rövidebb volt a másiknál, akkor megnő. Hiányzó lábak és karok, csak úgy kilőttek! És azt mondja, hogy van egy kenet, mely csupán arra vár, hogy átadásra kerüljön annak, aki éhes rá. Rólad van szó?

1906-ban, az egyik legnagyobb olyan ébredés robbant ki Amerikában, mint amilyen a világon bárhol lett volna. „Azusa utcai” ébredésnek nevezték, mivel az „Azusa utcában” történt. Volt egy fiatalember, aki nagy bajban volt, alkoholista és drog függő hajléktalan. Néhány asszony, akik ott voltak az „Azusa utcai” ébredésben, megsajnálták, az Úrhoz vezették őt, és ő megszabadult. Ezek már idősebb emberek voltak, akik részei voltak az „Azusa utcai” ébredésnek, és mondták Tommynak, hogy az ő feladata az lesz, hogy elmesélje a következő generációnak (nemzedéknek), hogy milyen is lesz, amikor Isten Szellemének legnagyobb mozgalma eltalálja a Földkerekséget Jézus visszajövetele előtt. Azt mondták mesélje el azokat a sztorikat! Tommy, miért akarták, hogy elmeséld ezeket a történeteket?

***TOMMY****: Mert hitték, hogy akkora lesz a kenet, hogy egy ébredést is képes lesz kirobbantani! Amikor elkezdem most megosztani a sztorikat Sid, éppen ez történik! Az emberek elkezdenek meggyógyulni, majd elkezdenek mások felé is gyógyulással szolgálni természetfölöttien, különösen, amikor impartációt (kenet-átadást) kérek rájuk imában!*

**SID**: Ebben a műsorban is megkérjük majd Tommyt, hogy ezt tegye meg! Tommy, mesélj nekünk William Seymour-ról, akin keresztül kirobbant az ébredés.

***TOMMY:*** *Seymor egy rabszolga fia volt, akinek nem volt sok iskoláztatásban része. Azonban, amikor a kenet rászállt és elkezdett prédikálni, olyan intelligens szavakat is használt, amit sokan még csak nem is értettek. Nagy kenet volt rajta állandóan, és mindig engedelmes volt. Nem tudom egy mai pásztor, hogy lenne, de ő úgy ült a padsorban, hogy a fején volt egy doboz.*

**SID**: Milyen doboz?

***TOMMY****: Egy fadoboz.*

**SID:** De miért?

***TOMMY****: Azt mondta, hogy Isten mondta neki, hogy ezt tegye. Időnként 10 percig ott ült, majd volt, hogy egy órán át.*

**SID**: Mialatt ott voltak az emberek? Te mit szólnál ahhoz, ha neked is lenne a fejeden egy fadoboz, és egy órán át ott ülnél így természetfölötti nyelveken imádkozva, mialatt az egész gyülekezet ott ül és rád vár? Mi történt, amikor levette a dobozt a fejéről?

***TOMMY****: Akkor fölállt, és mindenki szépen helyet foglalt és figyelt. Sokszor volt, hogy csak úgy járkált körbe, hogy azt mondta Sines testvérnek: „Charles, játsz ezt a zenét!” - és ahogy Charles Sines zongorázott, az mennyei volt! Azt mondta egyszer nekem, rövid időn belül történt vele: „Tommy testvér, én csak hátradőlök és nézem a saját újjaimat, ahogy játszanak a zongorán. Az emberek azt mondták, úgy hangzott, mintha ezer zongora játszana egyszerre. Majd Symour megszólalt, hogy „most kezdj el nyelveken énekelni” – és amikor ő Szellemben énekelt, azok aztán nyelvek voltak! Amikor nyelveken énekelt, Isten „Shekinah” dicsősége leszállt, barangolt, majd emelkedett olyan magas szintre, hogy az egész épületet betöltötte. Ebből aztán fizikai tűzláng csapott föl egészen a tetőig, olyannyira, hogy a szomszédok többször is kihívták a tűzoltókat!*

**SID**: Annyira valóságos volt?

***TOMMY****: Igen.*

**SID:** És a lángok fölcsaptak egészen a tetőig? Meséltél egy másfajta lángról is, ami olyan volt, mint a Mennyből jövő villámlás. Magyarázd ezt el.

***TOMMY****: Legalább 15 méterre is fölcsapott, azt mondták. Majd abból, a 15 méteres magasságból egy tűzgömb jelent meg és mindenütt lángok csaptak szét fönt és lent.*

**SID**: Mik voltak ezek a lángok? Mi volt az értelme ennek?

***TOMMY****: Egyszer egy zsidó rabbi magyarázta nekem úgy, hogy vannak tűzangyalok, akikről a Bibliából is tudunk. Azt mondta, ezek a tűzlángok a tűzangyalok megjelenését jelentette, akik a Mennyből kilőttek egyenesen az Azusa utcára a földön, hogy csodákat hozzanak le, majd újra fölmentek még több csodáért. És ezalatt az idő alatt, amikor ezek a lángok csapkodtak föl-le, óriási csodák történtek.*

**SID**: Fantasztikus teremtő csodák is történtek, olyanok is, melyeket szinte nehéz elhinni is. Mesélj arról a férfiról, akinek műkeze volt.

***TOMMY:*** *Munka közben a lapockacsontjából kiszakadt a karja ennek az embernek, és abban az időben nem rendelkeztek olyan orvosi ellátással, mint manapság. Ráakasztottak egy műkart, ami szinte lógott, de egyre több problémát okozott neki. Seymour azt mondta: „Nos, le kell venned a műkarodat!” Majd fölnézett és azt mondta: „Szeretnétek úgy szórakozni, mint akkor, amikor egy évvel ezelőtt egy férfi lába nőtt ki? Mert most is ugyanaz lesz!” Rátette kezét a férfi vállára, Garcia testvér lenézett és azt mondta: „Tommy testvér, egy lyuk tátong a vállánál a karja helyén, látom belül a csontot!” Majd ahogy elkezdték az imát, a szeme láttára elkezdett kinőni a csont, legalább 10 centit nőtt, majd hús kezdett körénőni! Az egész néhány másodpercen belül történt, mégis számára úgy tűnt, mintha lassított felvételben végignézné az egészet. Nézte, ahogy az egész karja eképpen kinőtt. Látta, ahogy elkezdtek megjelenni az újjak, újjpercek, rajta a köröm csak úgy, hirtelen!*

**SID**: Tudod, ha ilyesmi velem történt volna, én nem csak a saját fejemre tennék fadobozt, hanem még a tiedre is! Ti, megtennétek? Tudom, hogy meg! Alig várom, hogy a szünet után Tommy imádkozzon értetek is impartációért!

**SID**: Ez annyira elképesztő! Három tábornoka az Azusa utcai ébredésnek, akik részesei voltak az ébredésnek, az USA különböző pontjairól voltak, akik még csak nem is tudtak egymásról, mégis mind ugyanazt prófétálták a mostani időre! Méghozzá azt, hogy nagy ébredés fog bekövetkezni! Mi volt ez a prófécia?

***TOMMY:*** *Hogy kb. száz évvel később, az Azusa utcai ébredéshez hasonló fog kitörni, azonban még annál is nagyobb lesz! Nagyobb csodák lesznek, azonban nem egy helyen – egy emberrel fog kitörni csupán, hanem egyszerre több helyen! Ez végig fog söpörni az egész világon, Sid! Átlagos, hétköznapi emberek, gyülekezeti tagok, még gyerekek, idősek is, sőt még Idősek Otthonában is elkezdenek majd gyógyító összejöveteleket tartani! Ez az Úr második visszajöveteléig fog tartani!*

**SID**: Milyen messze van ez az ébredés, szerinted?

***TOMMY:*** *Hiszem, hogy most kezdődik! Láttam ezt!*

**SID**: Én is hiszem!

***TOMMY****: Shawnee, Oklahomában láttam csodákat, neked is látnod kellett volna!*

**SID**: Mesélj el egyet!

***TOMMY****: Egyet? Oké. Egy 17 éves fiatalember, akinek nagyon nyúzott volt a kinézete, elferdült, meggörbült háta volt. Ez a fiatal szolgáló, amikor hallotta a sztorikat, amiket meséltem az ébredésről, imádkozott és emberek elkezdtek meggyógyulni. Ez a fiatalember nem meggyógyult, akit meg sem érintett kezével, sőt előre sem ment, hanem a Szent Szellem érintésére oldalra esett ott a padsorok között. Amikor fölállt, teljesen ki volt egyenesedve a háta!*

**SID**: Nos, történt egy olyan csoda is, amit szeretném, ha az emberek hallanának, az, amit szinte nehéz még elhinni is. Meséld el annak az embernek az esetét, akinek az arca normálissá vált, semmilyen plasztikai műtét, csupán természetfölötti csoda által!

***TOMMY****: Arra gondolsz, akinek az arca úgy nézett ki, mint az elefántnak?*

**SID**: Igen.

***TOMMY****: Ennek az embernek az álla kb. idáig lenyúlt. Nem tudom, hogy tudott így enni. Még az Azusa utcai emberek is csodálkoztak ezen. Azonban elkezdtek érte imádkozni, majd hallani lehetett a csontok percegését, és az álla elindult fölfelé a helyére! Csupán néhány perc elteltével, teljesen normális lett az arca! Méghozzá egy nagyon vonzó kinézetű, jóképű ember lett belőle!*

**SID**: Ha már a vonzó kinézetről beszélünk, még egy mozifilm színész is meggyógyult, akinek egy borzalmas balesete volt. Ő Robert Montgomery. Meséld el mi történt vele gyermekkorában! A legtöbben nem tudják ezt róla!

***TOMMY****: Elesett és úgy megütötte fejét a betonban, hogy azt mondták, a koponyáját is látni lehetett, sőt, az agya is elkezdett kifolyni. Édesanyja nem a kórházba sietett vele, hanem az Azusa utcára, hogy imádkozzanak fiáért. Szemmel láthatóan visszament az agya a helyére, és teljesen összeforrt a sebe is! Ahogy felnőtt Robert Montgomery, Hollywoodi sztárrá vált, az „arany fiúk” megnevezést kapta.*

**SID**: Akkor ezt hallgassátok meg! Sok szentnek specialitása lett különféle szellemi területeken épp úgy, mint természetes szinten! Egy orvos lehet szív specialista, vagy bőr szakértő. Nos, akik a Szent Szellem ajándékaival rendelkeznek, szintén lehetnek különféle területek specialistái.

***TOMMY:*** *Ez így igaz!*

**SID**: Meséld el annak az asszonynak a történetét, aki a fogakra speciálizálódott!

***TOMMY:*** *Lucille-nek hívták. Lucille pici termetű volt, kb 130 centis. Azt mondta nekem: „Tommy, úgy élvezem ezt az ajándékot, hogy szórakozom is vele!” Akinek nem volt foga és ő imádkozott érte, annak kinőttek a fogai! Az alábbi módon történt: benyúlt az illető szájába, oda tette az újját, ahol hiányzott a fog, alsó, vagy felső. Imádkozott, hogy az újra nőjjön ki, majd az újja alatt megjelent a fog! Egyesével imádkozott minden egyes fogért, és várt, és nagyon élvezte, ahogy azok kinőnek!*

**SID**: Voltak olyan fiatalok, gyerekek is, akik a dicsőségben játszottak. Meséld el!

***TOMMY****: Ralph Riggs és C.W. Ward. Ralph mesélte, hogy a dicsőség felhője olyan vastag köd formájában leszállt, hogy három méterig is alig láttál el magad körül! Azt mondta, hogy barátaival a dicsőség felhőben bujócskáztak, és azzal szórakoztak, hogy megtalálják egymást a ködben, amíg a szülők rá nem jöttek…*

**SID**: Mesélj Goldie-ról, akinek specialitása a kinövések terén volt!

***TOMMY:*** *Goldie, ő vezetett engem az Úrhoz Velencében, és magával vitt Pisgahba. Mindig vitt magával egy kis szemeteslapátot törölközőbe csavarva. Emberek, akiknek bármilyen testrészeiken kinövések voltak, értük szeretett imádkozni. Ott állt, és szeme láttára leestek a kinövések, sokszor még hallani is lehetett, ahogy a földre esnek! Azért volt nála a szemetes lapát, nehogy ott maradva az emberi szövet megrothadjon, így a szemeteslapáttal felsöpörte és a törölközőbe csavarta, majd kidobta a kukába.*

**SID:** Mi a helyzet a nővel, akinek leesett a füle?

***TOMMY****: Rajtakapta férjét egy másik nővel, és ez a feleség és a másik nő összeverekedtek. A másik nő leharapta a feleség fülét, aki aztán eljött az Azusa utcára. Carly testvérnő meglátta őt, véres tapasz volt a fülén és szemmel láthatóan nagy fájdalmakban volt. Odament hozzá és imádkozott érte! Elhúzta a kötést, hogy megnézze. Azt mondta: „Tommy, úgy nézett ki, mint egy nyers húsdarab! Nem volt ott semmi!” Ahogy elkezdett imádkozni, a nő azt mondta érez egy csiklandozó érzést, majd eltűnt minden fájdalom! A következő pillanatban a szeme láttára ott volt egy vadiúj fül! Az Úr teremtő csodát tett!*

**SID**: Akik esetleg nem tudják, Pisgah volt az a nyugdíjasok számára fenntartott hely, ahol az idősebb szentek voltak együtt, Tommy is ott hallotta mindezeket a nagyszerű csoda történeteket és kapott egy olyan fantasztikus impartációt mindezektől az emberektől, akik e csodák csatornái voltak. A szünetről visszatérve megkérem, hogy értetek is imádkozzon impartációért!

**SID**: Helló, Sid Roth vagyok Tommy Welchel-el. Láttál embereket a TV-ben, akikért imádkoztak, és akiket elárasztott Isten jelenléte. Mi lenne, ha annyira erős lenne a kenet, hogy az több kilóméteres körzetbe is elhatna? Akkor senki nem mondhatja, hogy az evangélista ellökte az embereket, azért estek el. Tommy, ez megtörtént az Azusa utcai ébredésben! Milyen messze volt a vasútállomás?

***TOMMY****: Hat utcával volt odébb!*

**SID**: És mi történt a vasútállomáson, amikor az Azusa utcán megjelent a Dicsőség?

***TOMMY****: Akik vonattal érkeztek az Azusa utcára, ahogy leszálltak a vonatról, máris rájuk szállt a dicsőség, mindenfelé elestek és elkezdtek nyelveken szólni. Néhány ártatlan vasúti dolgozó, akik ezeknek az embereknek a közelében voltak, szintén leterítette őket a Dicsőség és a földön feküdtek. David Garcia épp arra ment, és amikor meglátta, azt hitte, valami katasztrófa történt. Odament megvizsgálni az embereket, mikor látta, hogy teljesen jól vannak, csak nyelveken beszélnek.*

**SID**: Történjenek még ilyen „katasztrófák”! Ha már David Garciáról beszélünk, meséld el, amikor imádkozott valakiért, akinek lyuk volt a hasán!

***TOMMY****: Az aztán nem volt semmi! Azt mondta, egy hatalmas zsebkendő lógott ki az ember hasából és nagyon bűzlött. Amikor az emelvényre jött, megkérdezte tőle mi a problémája, aki megmutatta… Nos, szó szerint kezével tartotta a belső szerveit, hogy ne essenek ki, mert lógtak ki a hasából, melyen egy hatalmas lyuk tátongott. David visszatolta a szerveit, és elkezdett érte imádkozni, majd érezte, ahogy a keze bemegy az ember hasába, majd nem érzett semmit, így visszahúzta a kezét. Ahogy ránézett, az ember hasa teljesen épp volt, úgy beforrt, hogy nyoma sem volt a lyuknak!*

**SID**: Azonnal összeforrt?

***TOMMY:*** *Azonnal! Belső szervei visszakerültek a helyükre, és a hasa összeforrt nyomtalanul!*

**SID**: Tudod még mi az, ami nagyon lenyűgözött engem, Tommy? Hogy a legtöbb ember, akit Isten ilyen hatalmasan használt, 17 – 18 évesek voltak!

***TOMMY:*** *Sőt, még 11 évesek is voltak!*

**SID**: 11? Mesélj egy 11 évesről!

***TOMMY****: Ralph Riggs. Ralph azt mondta, gyerekként olyan csodát élt át, hogy egy idős alkoholista férfi, aki csak úgy betévedt oda az utcáról, hatalmas méretű ember, közel két méter magas, 120 kilós. Ralphnak nem tetszett, de ahogy közelebb ért hozzá, észrevette, hogy az ember vak. Teljesen vak. Akkor már könyörületességre indult a szíve iránta és megkérdezte, hogy miért jött oda. Az ember azt mondta: „Valaki azt mondta, hogy aki idejön, az mind meggyógyul. Én akarom, hogy meggyógyuljanak a szemeim!” Erre ő: „Oké, akkor imádkozzunk.” Ahogy imádkozott, az ember szemei azonnal meggyógyultak, és még az alkoholtól is teljesen kijózanodott. Később híre jutott, hogy Közép-Nyugaton ébredés tört ki rajta keresztül, épp a szülővárosomban! Gyülekezetet is alapított ott.*

**SID**: Tudjátok mi olyan csodálatos? Nem csupán Tommy hallott ezekről a csoda történetekről, hanem ezeken az embereken még idős korukban is megmaradt a kenet! Te magad is láttál csodákat megtörténni saját szemeiddel! Mesélj el egyet ezek közül!

***TOMMY:*** *Volt ott egy házaspár, akiket Angliából hoztak oda, a gyermekük már beszürkült. Valami vérbetegsége volt és már az is csoda volt, hogy még nem halt meg. Odajöttek és azt mondták: „Dundee testvérnőhöz jöttünk!” Azt mondtam: „Persze, szólok neki!” - akkor már nagyon izgatott lettem. Szó szerint odahúztam Dundee testvérnőt, és mondtam neki, hogy beteg az a gyermek. Azt mondtam: „Adjátok oda neki a gyermeket!” Ő az ölébe vette a gyermeket, imádkozott érte, egy darabig csak ott állt vele, majd visszaadta a szülőknek és azt mondta: „Oké, a gyermek meggyógyult!” Majd hátat fordított és elment onnan. Én ezen kissé felháborodtam, de ahogy odafordultam, hogy megnézzem a gyermeket, láttam, hogy teljesen normálisnak, egészségesnek látszott! Teljesen meg is gyógyult az ima hatására, mi pedig örvendeztünk!*

**SID**: Tudjátok mi számomra a lenyűgöző? Tommy, szokott impartációért imádkozni másokért, akik aztán imádkoznak a betegekért, és azok meggyógyulnk. Meséld el a Kaliforniai férfi esetét a 13 éves kislánnyal!

***TOMMY****: A kislány. Nagyon szeretem ezt a sztorit, mert, ahogy elmentem arról a helyről, ébredés tört ki! A kislány ifjúsági pásztora focizás közben nagyon megütötte a lábát és begipszelték neki. Ahogy ott beszéltem, előre hívtam gipszes lábával. Majd azt mondtam az embereknek, hogy most ők imádkozzanak, a fiatalok legalább annyira, mint az idősebbek! Imádkozz, ha az Úr azt mutatja, hogy menj oda valakihez és beszélj neki, vagy imádkozz érte, akkor csak engedelmeskedj és tedd meg! Nos, ez a kislány fölpattant, kb. 10 - 13 évesnek látszott. Odasétált ehhez az emberhez, rátette a kezét, aki hirtelen görcsös mozdulatokat ejtve azt kiáltozta, hogy vegyék le róla a gipszet! Letépték a gipszét és elkezdett körbetáncolni a gyülekezetben. Beletelt egy időbe, mire oda tudtam menni a kislányhoz és megkérdeztem hány éves. Azt felelte 13. Azt kérdeztem: „Te tudtad, hogy ezt bármikor bárhol képes vagy megtenni?” Ő pedig csak meresztette rám a szemeit. Azt kérdezte: „bárhol, bármikor?” Erre én: „igen!” Sid, elment az iskolájába, ahol „törölközős kislány”-nak nevezték. Az iskolai sportrendezvényeken, ő vitte a sportolóknak oda a törölközőt. Egyszer az egyik sportoló olyan hátsérülést szenvedett, hogy hordágyon vitték el. Ő csak odasétált hozzá és azt mondta: „Én hiszek az isteni gyógyulásban, és abban, hogyha imádkozom érted, természetfölöttien meggyógyulsz! Szeretnéd, hogy imdákozzam érted?” Mormogott egy igent. Majd a kislány kézrátétellel imádkozott, ő meggyógyult, fölállt és már a következő menetben ismét ő volt az egyik játékos!*

**SID**: És ez nemcsak egyszer történt, másik játékosért is imádkozott, aki meggyógyult. Imádkozz most impartációért – a kenet átadásért úgy, hogy belenézel a kamerába!

***TOMMY****: Imádkozom most, hogy Isten mozduljon természetfölötti módon! Azok a szentek, akik kezüket tették rám és természetfölötti kenet átadásért – impartációért imádkoztak, most ugyanezt átadom nektek! Imádkozom most azonnal, hogy Isten természetfölöttien rád szálljon! Fogadd most be azt a természetfölötti ajándékot, ami ugyanolyan kenettel működik, mint az Azusa utcai ébredésben. Most, a Jézus nevében! Látok valakit, aki egy ágyon fekszik nagyon betegen. Egy férfi, akiről már az orvosok is lemondtak. De élni fogsz! Mond most ki: „Élni fogok, és nem halok meg!” Kelj most föl és meggyógyulsz! Hittel tedd meg most, a Jézus nevében!*

**SID**: Eljött az idő, hogy a száz éves prófécia beteljesedjen a Földkerekségen! Mért ne most? Mért ne épp veled?